pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ย้ำรัฐบาลแก้ไขปัญหาค้ามนุษย์จริงจังดึงอันดับไทยดีขึ้นเทียบ 10 ปีก่อน ยืนยันเดินหน้าทำงานต่อเนื่อง คุ้มครองความเป็นมนุษย์ให้เสมอภาคเท่าเทียม
วันเสาร์ที่ 30 มิถุนายน 2561
นายกฯ ย้ํารัฐบาลแก้ไขปัญหาค้ามนุษย์จริงจังดึงอันดับไทยดีขึ้นเทียบ 10 ปีก่อน ยืนยันเดินหน้าทํางานต่อเนื่อง คุ้มครองความเป็นมนุษย์ให้เสมอภาคเท่าเทียม
นายกฯ ย้ํารัฐบาลแก้ไขปัญหาค้ามนุษย์จริงจังดึงอันดับไทยดีขึ้นเทียบ 10 ปีก่อน ยืนยันเดินหน้าทํางานต่อเนื่อง คุ้มครองความเป็นมนุษย์ให้เสมอภาคเท่าเทียม
พลเอก ประยุทธ์ จันทร์โอชา นายกรัฐมนตรี กล่าวถึงกรณีที่กระทรวงการต่างประเทศสหรัฐอเมริกาได้เผยแพร่รายงานสถานการณ์การค้ามนุษย์ ประจําปี 2561 (TIP Report 2018) โดยประเทศไทยได้รับการจัดอันดับดีขึ้นอยู่ที่ Tier 2 จากเดิมอยู่ที่ Tier 2 Watch List เมื่อปีที่แล้ว ว่า
"ในช่วง 10 ปีที่ผ่านมาสถานการณ์การค้ามนุษย์ของไทยมีแนวโน้มแย่ลงและถูกละเลย โดยในปี 2551 อันดับของไทยอยู่ที่ Tier 2 และตกลงมาอยู่ที่ Tier 2 Watch List ในปี 2553 จนถึงปี 2556 และตกลงอีกไปอยู่ที่ Tier 3 ในปี 2557 เมื่อรัฐบาลนี้เข้ามาจึงได้แก้ไขปัญหาอย่างจริงจังและต่อเนื่อง โดยประกาศให้ปัญหาการค้ามนุษย์เป็นวาระแห่งชาติที่ต้องเร่งแก้ไข ทําให้อันดับของไทยดีขึ้นเป็นลําดับ"
นายกรัฐมนตรีเน้นย้ําว่า รัฐบาลและทุกภาคส่วนทํางานกันอย่างหนักแม้จะเป็นเรื่องที่ยาก เพราะมีหลายปัจจัยเข้ามาเกี่ยวข้อง จนทําให้สหรัฐฯ เห็นถึงความจริงจัง ความพยายาม และความคืบหน้าในการแก้ไขปัญหา ทั้งในด้านการบังคับใช้กฎหมายและการดําเนินคดีกับผู้กระทําผิด การคุ้มครองดูแลผู้เสียหาย และการป้องกันการตกเป็นเหยื่อการค้ามนุษย์ พร้อมทั้งยืนยันว่าไทยพร้อมประสานความร่วมมือทั้งในประเทศและต่างประเทศอย่างใกล้ชิดต่อไป เพื่อผลักดันให้การแก้ไขปัญหาการค้ามนุษย์เกิดผลสําเร็จที่เป็นรูปธรรมมากยิ่งขึ้นในอนาคต
"นายกฯ กล่าวว่า แม้ไทยมีอันดับดีขึ้นแต่รัฐบาลจะยังคงมุ่งมั่นทํางานอย่างต่อเนื่อง เพื่อปกป้องคุ้มครองคนไทยและชาวต่างชาติในไทย ให้เสมอกันด้วยศักดิ์ศรีความเป็นมนุษย์ ตามหลักสิทธิมนุษยชนและหลักมนุษยธรรมที่เรายึดถือตลอดมา"
.........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บีโอไอ จีบญี่ปุ่นขยายลงทุนในไทย
วันพุธที่ 22 มีนาคม 2560
บีโอไอ จีบญี่ปุ่นขยายลงทุนในไทย
บีโอไอเตรียมถกบริษัทญี่ปุ่นในไทย 300 ราย แจงนโยบายตามกฎหมายใหม่ 2 ฉบับ มั่นใจเพิ่มแรงจูงใจกลุ่มเทคโนโลยีขั้นสูง นวัตกรรม และวิจัยพัฒนาจากญี่ปุ่นขยายการลงทุนในไทย
นางหิรัญญา สุจินัย เลขาธิการคณะกรรมการส่งเสริมการลงทุน หรือบีโอไอ เปิดเผยว่า ในวันพฤหัสบดีที่ 23 มีนาคม 2560บีโอไอจะร่วมกับองค์การส่งเสริมการค้าต่างประเทศญี่ปุ่น (เจโทร) จัดงานสัมมนาเกี่ยวกับนโยบายส่งเสริมการลงทุนที่ออกใหม่ล่าสุด และเขตพื้นที่เศรษฐกิจพิเศษภาคตะวันออก(Eastern Economic Corridor: EEC)รวมทั้งเปิดโอกาสให้นักลงทุนญี่ปุ่นที่เข้าร่วมงานประมาณ 300 รายได้สอบถามถึงนโยบายส่งเสริมการลงทุนด้วย
ทั้งนี้บีโอไอจะนําเสนอข้อมูลเกี่ยวกับนโยบายส่งเสริมการลงทุนที่ออกตามพระราชบัญญัติส่งเสริมการลงทุนฉบับแก้ไข และพระราชบัญญัติการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย และ ดร. คณิศ แสงสุพรรณเลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก จะร่วมบรรยายเรื่องเขตพื้นที่เศรษฐกิจพิเศษภาคตะวันออก(Eastern Economic Corridor: EEC)
“ที่ผ่านมานักลงทุนญี่ปุ่นถือเป็นนักลงทุนกลุ่มหลักที่เข้ามาลงทุนและขยายการลงทุนในไทยมากที่สุด เฉลี่ยประมาณร้อยละ 40 ของการลงทุนจากต่างประเทศทั้งหมด และอุตสาหกรรมที่ญี่ปุ่นเข้ามาลงทุนในประเทศไทยส่วนใหญ่เป็นอุตสาหกรรมที่ใช้เทคโนโลยีขั้นสูง นวัตกรรม และการวิจัยพัฒนา บีโอไอจึงมั่นใจว่า กฎหมายทั้งสองฉบับจะเป็นเครื่องมือสําคัญในการดึงดูดและสร้างแรงจูงใจให้โครงการลงทุนใหม่ๆ จากญี่ปุ่น ตัดสินใจเข้ามาลงทุนหรือขยายการลงทุนในไทยมากยิ่งขึ้น” เลขาธิการบีโอไอกล่าว
นอกจากนั้น จะมีการบรรยายเกี่ยวกับนโยบายส่งเสริมการลงทุนในกิจการที่นักลงทุนญี่ปุ่นให้ความสนใจอย่างมาก อาทิ กิจการการค้าระหว่างประเทศ (International Trading Center: ITC) กิจการสํานักงานใหญ่ข้ามประเทศ(International Headquarters: IHQ)และกิจการสนับสนุนการค้าและการลงทุน (Trade and Investment Support Office: TISO) และการบรรยาย เรื่อง วิธีปฏิบัติหลังได้รับการส่งเสริมการลงทุน โดยงานสัมมนาจะจัดขึ้นตั้งแต่เวลา 13.00 – 17.00 น. ณ ห้องแกรนด์บอลรูม ชั้น 1 โรงแรมเชอราตัน แกรนด์ สุขุมวิท
ทั้งนี้ โครงการลงทุนจากญี่ปุ่นที่ได้รับอนุมัติส่งเสริมการลงทุนทั้งหมดจนถึงสิ้นปี2559 มีจํานวนทั้งสิ้น8,385โครงการ รวมเป็นมูลค่าเงินลงทุนกว่า 3 ล้านล้านบาท ส่วนกิจการที่นักลงทุนญี่ปุ่นขอรับส่งเสริมมากที่สุด 3 อันดับต้นๆ ได้แก่กลุ่มยานยนต์และชิ้นส่วน เครื่องจักร เครื่องใช้ไฟฟ้า อิเล็กทรอนิกส์และชิ้นส่วน และกลุ่มเคมีภัณฑ์ พลาสติกและกระดาษโดยในปี 2559 มีโครงการลงทุนจากญี่ปุ่นยื่นขอรับส่งเสริมจํานวน 264 โครงการ มูลค่าเงินลงทุนรวม 57,466 ล้านบาท
************************************************
รัฐบาลไทย-ข่าวทำเนียบรัฐบาล-รองนายกรัฐมนตรี (พลเอก ธนะศักดิ์  ปฏิมาประกร) ตรวจความคืบหน้าการก่อสร้างพระเมรุมาศ และสิ่งปลูกสร้างประกอบพระเมรุมาศฯ ณ มณฑลพิธีท้องสนามหลวง
วันพุธที่ 26 กรกฎาคม 2560
รองนายกรัฐมนตรี (พลเอก ธนะศักดิ์  ปฏิมาประกร) ตรวจความคืบหน้าการก่อสร้างพระเมรุมาศ และสิ่งปลูกสร้างประกอบพระเมรุมาศฯ ณ มณฑลพิธีท้องสนามหลวง
รองนายกรัฐมนตรี (พลเอก ธนะศักดิ์  ปฏิมาประกร) ตรวจความคืบหน้าการก่อสร้างพระเมรุมาศ และสิ่งปลูกสร้างประกอบพระเมรุมาศฯ ณ มณฑลพิธีท้องสนามหลวง
เวลา 16.30 น. พลเอกธนะศักดิ์ ปฏิมาประกร รองนายกรัฐมนตรี ในฐานะประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศฯ พร้อมด้วยนายวีระ โรจนพจนรัตน์ รัฐมนตรีว่าการกระทรวงวัฒนธรรม และนายอนันต์ ชูโชติ อธิบดีกรมศิลปากร เดินทางมาติดตามความคืบหน้าการก่อสร้างพระเมรุมาศฯ ณ ท้องสนามหลวง โดยได้รับฟังการสรุปภาพรวมการดําเนินการติดตั้งสถาปัตยกรรม
บุษบกองค์ประธานพระเมรุมาศ ซึ่งอยู่ระหว่างติดตั้งลวดลายประดับชั้นเชิงกลอนและเสา ตลอดจนการติดตั้งงานสถาปัตยกรรมหอเปลื้องและซ่าง อีกทั้งติดตามความคืบหน้างานสถาปัตยกรรมอาคารพระที่นั่งทรงธรรม และการประดับกระดาษทองย่น
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ร่วมคณะนายกรัฐมนตรี ลงพื้นที่เยี่ยมชมโครงการธรรมชาติปลอดภัย บ้านแม่ปาน ศูนย์การเรียนรู้ด้านการเกษตร พร้อมพบปะประชาชน อ.แม่แจ่ม
วันอังคารที่ 15 มกราคม 2562
รัฐมนตรีช่วยฯ สมชาย ร่วมคณะนายกรัฐมนตรี ลงพื้นที่เยี่ยมชมโครงการธรรมชาติปลอดภัย บ้านแม่ปาน ศูนย์การเรียนรู้ด้านการเกษตร พร้อมพบปะประชาชน อ.แม่แจ่ม
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เยี่ยมชมผลิตภัณฑ์ชุมชน ในโอกาสการประชุม ครม.นอกสถานที่ ครั้งที่ 1/2562 ณ จังหวัดลําปาง ร่วมด้วยคณะรัฐมนตรี
จ.เชียงใหม่ : เมื่อวันที่ 14 มกราคม 2562 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมองค์ประกอบคณะนายกรัฐมนตรี พลเอก ประยุทธ์ จันทร์โอชา นายกรัฐมนตรี ลงพื้นที่พบปะประชาชนพร้อมกล่าวปราศรัย และเยี่ยมชมผลิตภัณฑ์ชุมชน ในโอกาสการประชุม ครม.นอกสถานที่ ครั้งที่ 1/2562 ณ จังหวัดลําปาง ร่วมด้วยคณะรัฐมนตรี หัวหน้าส่วนราชการทั้งส่วนกลางและส่วนภูมิภาค โดยมี นายศุภชัย เอี่ยมสุวรรณ ผู้ว่าราชการจังหวัดเชียงใหม่ กล่าวต้อนรับ พร้อมรายงานผลการดําเนินงานตามนโยบายรัฐบาล ณ โรงเรียนราชประชานุเคราะห์ 31 อ.แม่แจ่ม จ.เชียงใหม่
โดยนายกรัฐมนตรีได้กล่าวถึงมาตรการส่งเสริมและพัฒนาของรัฐบาล ว่าเพื่อเพิ่มคุณภาพชีวิตของประชาชนในประเทศ รวมถึงมาตรการการพัฒนาพื้นที่การเกษตรของแม่แจ่มให้เป็นเกษตรอินทรีย์ การบริหารจัดการน้ําเพื่อแก้ไขปัญหาภัยแล้ง การบริหารเชิงพื้นที่ในการรวมกลุ่ม ตลอดจนการบริหารจัดการพื้นที่ทํากินให้ชาวแม่แจ่ม พร้อมกันนี้ยังเยี่ยมชมผลการดําเนินงานการแก้ไขปัญหาของภาครัฐและโมเดลการพัฒนาพื้นที่ อ.แม่แจ่ม รวมถึงผลผลิตและผลิตภัณฑ์ทางการเกษตรของชุมชน อีกด้วย #กระทรวงอุตสาหกรรม #ศูนย์การเรียนรู้
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย บรรยายพิเศษ“นโยบายกระทรวงอุตสาหกรรมกับแนวทางสนับสนุนสภาอุตสาหกรรมจังหวัดภายใต้ยุทธศาสตร์ Factory 4.0” ในการประชุมคณะกรรมการสภาอุตสาหกรรมภาคเหนือ ครั้งที่ 1/2562
วันเสาร์ที่ 19 มกราคม 2562
รัฐมนตรีช่วยฯ สมชาย บรรยายพิเศษ“นโยบายกระทรวงอุตสาหกรรมกับแนวทางสนับสนุนสภาอุตสาหกรรมจังหวัดภายใต้ยุทธศาสตร์ Factory 4.0” ในการประชุมคณะกรรมการสภาอุตสาหกรรมภาคเหนือ ครั้งที่ 1/2562
รัฐมนตรีช่วยฯ สมชาย บรรยายพิเศษ“นโยบายกระทรวงอุตสาหกรรมกับแนวทางสนับสนุนสภาอุตสาหกรรมจังหวัดภายใต้ยุทธศาสตร์ Factory 4.0” ในการประชุมคณะกรรมการสภาอุตสาหกรรมภาคเหนือ ครั้งที่ 1/2562
แพร่ : วันนี้ (19 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม บรรยายพิเศษในหัวข้อ “นโยบายกระทรวงอุตสาหกรรมกับแนวทางสนับสนุนสภาอุตสาหกรรมจังหวัดภายใต้ยุทธศาสตร์ Factory 4.0” ในการประชุมคณะกรรมการสภาอุตสาหกรรมภาคเหนือ ครั้งที่ 1/2562 ณ โรงแรมแพร่นครา จังหวัดแพร่ โดยมี นายพงศ์รัตน์ ภิรมณ์รัตน์ ผู้ว่าราชการจังหวัดแพร่ นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายจารุพันธ์ จารโยภาส รองอธิบดีกรมส่งเสริมอุตสาหกรรม คณะผู้บริหารกระทรวงอุตสาหกรรม และสภาอุตสาหกรรมภาคเหนือ เข้าร่วม นอกจากนี้ยังได้ร่วมหารือกับคณะกรรมการสภาอุตสาหกรรมภาคเหนือ เพื่อกําหนดแนวทางการบริหารงานของสภาอุตสาหกรรมภาคเหนือในวาระปี 2562 ให้สามารถดําเนินงานได้อย่างมีประสิทธิภาพและเกิดประโยชน์กับสมาชิกและผู้ประกอบการในภูมิภาคอย่างแท้จริง
รัฐบาลไทย-ข่าวทำเนียบรัฐบาล-รมว. พม. กำชับ จนท. เร่งช่วยเหลือครอบครัวหญิงวัย 38 ปี พิการทางการเคลื่อนไหว ถูกสามีที่เป็นโรคพิษสุราเรื้อรัง ทำร้ายร่างกายจนทนไม่ไหว ที่จังหวัดตาก
วันศุกร์ที่ 28 เมษายน 2560
รมว. พม. กําชับ จนท. เร่งช่วยเหลือครอบครัวหญิงวัย 38 ปี พิการทางการเคลื่อนไหว ถูกสามีที่เป็นโรคพิษสุราเรื้อรัง ทําร้ายร่างกายจนทนไม่ไหว ที่จังหวัดตาก
รมว.พม. กําชับ จนท. เร่งช่วยเหลือครอบครัวหญิงวัย 38 ปี พิการทางการเคลื่อนไหว ถูกสามีที่เป็นโรคพิษสุราเรื้อรัง ทําร้ายร่างกายจนทนไม่ไหว ต้องขอให้ผู้นําหมู่บ้านพาออกจากบ้าน พร้อมผู้เป็นแม่ และน้องชายที่ป่วยเป็นโรคร้ายแรง ที่ จ.ตาก
วันนี้ (28 เม.ย. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 619/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีหญิงวัย 38 ปี พิการทางการเคลื่อนไหว ถูกสามีที่เป็นโรคพิษสุราเรื้อรัง ทําร้ายร่างกายจนทนไม่ไหว จึงขอให้ผู้นําหมู่บ้านพาออกจากบ้าน พร้อมผู้เป็นแม่ และน้องชาย ที่ป่วยเป็นโรคร้ายแรง มาขออาศัยที่บ้านพักคนพิการแห่งหนึ่ง แต่ยังถูกผู้เป็นสามีตามมาข่มขู่หลายครั้ง อีกทั้งต้องส่งลูกชายวัย 13 ปี ไปอาศัยอยู่ที่บ้านพักเด็ก จังหวัดเชียงใหม่ เนื่องจากเคยถูกผู้เป็นพ่อล่วงละเมิดทางเพศ จนไม่กล้าอาศัยอยู่บ้าน ที่อําเภอแม่ระมาด จังหวัดตาก นั้น ตนได้กําชับให้พัฒนาสังคมและความมั่นคงของมนุษย์จังหวัดตาก (พมจ.ตาก) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมหญิงคนดังกล่าว พร้อมครอบครัว เพื่อตรวจสอบข้อเท็จจริงและประเมิน ทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านคนพิการและด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยและบาดเจ็บอย่างต่อเนื่อง พร้อมเร่งเยียวยาฟื้นฟูสภาพจิตใจหญิงคนดังกล่าวและครอบครัวโดยด่วน และคุ้มครองสวัสดิภาพ รวมทั้ง ดูแลเรื่องการศึกษาของเด็กชายในระยะยาว และคุ้มครองสวัสดิภาพ
พลตํารวจเอก อดุลย์ กล่าวเพิ่มเติมว่า สําหรับกรณีพบเด็ก 4 พี่น้อง วัย 4 ขวบ - 13 ปี เป็นเด็กกําพร้าถูกพ่อ-แม่ทอดทิ้ง หนีไปมีครอบครัวใหม่ ต้องอาศัยอยู่กับน้าสาว ที่ครอบครัวมีฐานะยากจน รายได้ไม่เพียงพอเป็นค่าใช้จ่ายสําหรับค่าเทอมของเด็ก ทั้ง 4 คนที่อําเภอละงู จังหวัดสตูล นั้น ตนได้กําชับให้พัฒนาสังคมและความมั่นคงของมนุษย์จังหวัดสตูล (พมจ.สตูล) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน พร้อมตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาอย่างต่อเนื่อง รวมทั้ง การแนะนําให้คําปรึกษาในเรื่องการส่งเสริมการประกอบอาชีพแก่ผู้เป็นน้าสาว เพื่อสร้างรายได้ ที่มั่นคงและเพียงพอ สามารถเลี้ยงดูตนเองและครอบครัวได้
รัฐบาลไทย-ข่าวทำเนียบรัฐบาล-“อ.ยักษ์” มอบนโยบายให้เกษตรกรใน “โครงการอบรมหลักสูตรกลาง การปรับแนวคิดเกษตรทฤษฎีใหม่
วันเสาร์ที่ 5 พฤษภาคม 2561
“อ.ยักษ์” มอบนโยบายให้เกษตรกรใน “โครงการอบรมหลักสูตรกลาง การปรับแนวคิดเกษตรทฤษฎีใหม่
“อ.ยักษ์” มอบนโยบายให้เกษตรกรใน “โครงการอบรมหลักสูตรกลาง การปรับแนวคิดเกษตรทฤษฎีใหม่ ภายใต้โครงการ 5 ประสาน สืบสานเกษตรทฤษฎีใหม่ ถวายในหลวง” ณ ชุมชนราชธานีอโศก จ.อุบลราชธานี หนุนเกษตรกรรวมพลังอนุรักษ์ดินและน้ํา พร้อมปลุกความภาคภูมิใจในอาชีพเกษตรกร
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ กล่าวมอบนโยบายให้แก่เกษตรกรที่เข้าร่วมอบรมใน “โครงการอบรมหลักสูตรกลาง การปรับแนวคิดเกษตรทฤษฎีใหม่ ภายใต้โครงการ 5 ประสาน สืบสานเกษตรทฤษฎีใหม่ ถวายในหลวง ประจําปีงบประมาณ 2561 “ ณ ชุมชนราชธานีอโศก อําเภอวารินชําราบ จังหวัดอุบลราชธานี ซึ่งจัดอบรมในระหว่างวันที่ 29-30 เมษายน 2561 โดยได้เน้นย้ําส่งเสริมให้เกษตรกรให้ความสําคัญในการอนุรักษ์ดินและน้ําให้เกิดความอุดมสมบูรณ์ ส่งเสริมให้ชาวบ้านร่วมมือกับกรมชลประทานและหน่วยงานภาครัฐในการเก็บกักน้ําและพัฒนาแหล่งน้ํา พร้อมทั้งส่งเสริมให้เกษตรกรรู้คุณค่าและภาคภูมิใจในอาชีพของตนเอง ซึ่งแนวทางดังกล่าวจะช่วยสร้างความยั่งยืนให้เกิดขึ้นกับชุมชนได้ สําหรับ“โครงการ 5 ประสาน สืบสานเกษตรทฤษฎีใหม่ ถวายในหลวง” กระทรวงเกษตรฯ ได้ดําเนินโครงการฯในปีงบประมาณ 2560 และต่อเนื่องมาจนถึงปีงบประมาณ 2561 เพื่อรําลึกในพระมหากรุณาธิคุณอันหาที่สุดมิได้ของพระบาทสมเด็จพระปรมินทรมหาภูมิพลดุลยเดช ที่ทรงมีต่อปวงชนชาวไทย โดยส่งเสริมให้เกษตรกรที่มีความสมัครใจเข้าร่วมโครงการฯ จากทุกตําบลของประเทศโดยตั้งเป้าหมายให้เพิ่มขึ้นในปี 2561 อีกจํานวน 70,000 ราย รวมทั้งสิ้น 140,000 ราย (ปี 2560-2561) เพื่อน้อมนําหลักเกษตรทฤษฎีใหม่ไปปรับใช้ในพื้นที่ของตนเองอย่างเหมาะสม ให้สอดคล้องกับสภาพพื้นที่ของเกษตรกร ตามภูมิสังคมของแต่ละพื้นที่ โดยมุ่งหวังที่จะช่วยพัฒนาคุณภาพชีวิตของเกษตรกรในการลดรายจ่าย เพิ่มรายได้ อันเกิดจากการพัฒนาศักยภาพของตนเอง ครอบครัว และชุมชนโดยการสร้างอาชีพอย่างเหมาะสมกับทรัพยากรและปัจจัยการผลิตที่มีอยู่อย่างคุ้มค่า
หลังจากนั้น รัฐมนตรีช่วยว่าการกระทรวงเกษตรและสหกรณ์ ได้เดินทางไปเป็นเป็นวิทยากรบรรยายพิเศษ เรื่อง “เพียรธรรม เพียรสําเร็จได้” ในโครงการ “สามเณร ปลูกปัญญาธรรม”ณ วัดป่าไทรงาม อําเภอเดชอุดม จังหวัดอุบลราชธานี โดยได้ยกตัวอย่างและถ่ายทอดเรื่องราวของความเพียรของพระบาทสมเด็จพระปรมินทรมหาภูมิพลอดุลยเดช ที่ทรงไม่ย่อท้อต่ออุปสรรคทั้งปวง และความเพียรก็นํามาซึ่งความสําเร็จ และยังแผ่ความผาสุขมายังพสกนิกรของพระองค์ด้วย
สําหรับโครงการ”สามเณร ปลูกปัญญาธรรม” เป็นการถ่ายทอดเรื่องราวที่เกิดขึ้นจริงขณะบรรพชาของสามเณรภาคฤดูร้อน 12 รูป ในช่วงปิดภาคฤดูร้อน จัดขึ้นอย่างต่อเนื่องมาเป็นปีที่ 7 เพื่อส่งเสริมให้เยาวชนได้ศึกษาหลักธรรมคําสอน ปลูกฝังคุณธรรมจริยธรรม และปฏิบัติตนตามแนวทางพุทธศาสนา โดยจะคัดเลือกเยาวชนที่ตั้งใจเข้าร่วมโครงการฯ เพื่อเรียนรู้ และปฏิบัติธรรรม ณ วัดป่าไทรงาม อ.เดชอุดม จ.อุบลราชธานี เป็นระยะเวลา 1 เดือน ตั้งแต่วันที่ 6 เมษายน - 6 พฤษภาคม 2561 โดยจะถ่ายทอดสดในรูปแบบรายการธรรมะเรียลลิตี้ ทางช่องเรียลลิตี้ ทรูวิชั่นส์ เอชดี ช่อง 119 หรือ 333 และช่องเรียลลิตี้ ทรูวิชั่นส์ ช่อง 60 หรือ 99
รัฐบาลไทย-ข่าวทำเนียบรัฐบาล-กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ [กระทรวงคมนาคม]
วันอังคารที่ 28 เมษายน 2563
กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ [กระทรวงคมนาคม]
กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ
นายจิรุตม์ วิศาลจิตร อธิบดีกรมการขนส่งทางบก เปิดเผยว่า ตามที่รัฐมนตรีว่าการกระทรวงคมนาคม (นายศักดิ์สยาม ชิดชอบ) ได้กําชับให้หน่วยงานในสังกัดกระทรวงคมนาคม มีมาตรการการป้องกันและควบคุมไม่ให้มีการแพร่ระบาดโรคติดเชื้อไวรัสโคโรนา 2019 (COVID-19)
ในระบบขนส่งสาธารณะ โดยกรมการขนส่งทางบกได้กําชับไปยังผู้ประกอบการขนส่ง ผู้ให้บริการขนส่งด้วยรถโดยสารสาธารณะทุกประเภท รวมถึงผู้ให้บริการสถานีขนส่งผู้โดยสารทุกแห่ง ดําเนินการตามนโยบายและมาตรการต่างๆ ของรัฐบาลและกระทรวงคมนาคมอย่างเคร่งครัด ประชาสัมพันธ์แนะนําประชาชนที่เดินทางด้วยรถโดยสารสาธารณะทุกประเภท เช่น รถโดยสารประจําทาง รถแท็กซี่ รถสองแถว หรือรถจักรยานยนต์รับจ้าง ให้สวมหน้ากากอนามัยหรือหน้ากากผ้าทุกครั้ง งดพูดคุยโทรศัพท์ในระหว่างการโดยสารรถสาธารณะ และควรล้างมือด้วยแอลกอฮอล์ชนิดเจลหรือน้ําทุกครั้งที่มีการสัมผัสพื้นผิวต่างๆ ในที่สาธารณะ กรณีโดยสารรถแท็กซี่ควรนั่งตอนหลังของรถเพื่อเว้นระยะห่างระหว่างผู้ขับรถและผู้โดยสาร ลดความเสี่ยงการติดต่อ
ในส่วนของผู้ขับรถโดยสารสาธารณะทุกประเภท แนะนําให้สังเกตอาการตนเองอยู่เสมอ หากป่วย มีอาการไข้ ไอ จาม ห้ามขับรถเด็ดขาด ควรกักตัวที่บ้านเพื่อสังเกตอาการ และขณะให้บริการหมั่นล้างมือด้วยแอลกอฮอล์ชนิดเจลหรือน้ําบ่อยๆ และสวมหน้ากากอนามัยหรือหน้ากากผ้าตลอดระยะเวลาให้บริการ หากในระหว่างขับรถมีผู้โดยสารไอ จาม ให้ปิดแอร์แล้วเปิดหน้าต่างระบายอากาศ เพื่อไม่ให้เชื้อไวรัสสะสมอยู่ในรถ ลดโอกาสการติดเชื้อของผู้ขับรถและผู้โดยสารท่านอื่น
ด้านการดูแลความสะอาดภายในรถโดยสารสาธารณะ ควรจัดให้มีแอลกอฮอล์ชนิดเจลหรือน้ําประจํารถ หมั่นเปิดหน้าต่างให้อากาศภายนอกหมุนเวียน หรือเปิดหน้าต่างระหว่างให้บริการ ต้องทําความสะอาดรถทุกครั้งทั้งก่อนและหลังการให้บริการ โดยเช็ดทําความสะอาดบริเวณที่มีผู้โดยสารสัมผัสบ่อยๆ กรณีให้บริการผู้โดยสารที่ มีการไอ จาม หรือ ไม่สบาย ระหว่างเดินทาง ควรใช้แอลกอฮอล์ 70% ในการทําความสะอาดภายในรถ นอกจากนั้น เมื่อมีเวลาพัก ควรเปิดประตูและหน้าต่างรถหรือเปิดช่องระบายอากาศ เพื่อระบายอากาศภายในรถ
อธิบดีกรมการขนส่งทางบก กล่าวเพิ่มเติมว่า ทั้งนี้ การให้บริการของรถโดยสารสาธารณะและการให้บริการที่สถานีขนส่งผู้โดยสาร จะดําเนินการตามมาตรการเว้นระยะห่างทางสังคมหรือมาตรการ Social Distancing เว้นระยะนั่ง หรือยืนห่างกัน อย่างน้อย 1-2 เมตร เช่น เว้นเบาะที่นั่งในรถตู้โดยสารและรถโดยสารประจําทาง กําหนดพื้นที่ยืนบนรถเมล์ ส่วนที่สถานีขนส่งผู้โดยสารทุกแห่งจะมีมาตรการคัดกรองผู้โดยสารทุกคนก่อนการเดินทาง รวมถึงตรวจคัดกรองพนักงานขับรถและผู้ประจํารถ หากพบผู้ที่มีอุณหภูมิร่างกายสูงเกินกว่า 37.5 องศาเซลเซียส หรือไม่สวมหน้ากากอนามัยหรือหน้ากากผ้า ผู้ให้บริการมีสิทธิปฏิเสธการให้บริการได้ ในขณะเดียวกัน หากประชาชนพบรถโดยสารไม่ปฏิบัติตามมาตรการ Social Distancing หรือมาตรการอื่นๆ ที่ภาครัฐกําหนดเพื่อป้องกันและควบคุมไม่ให้มีการแพร่ระบาดโรคติดเชื้อไวรัสโคโรนา 2019 (COVID-19) สามารถแจ้งร้องเรียนได้ที่สายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล- รัฐมนตรีฯ สุริยะ ปาฐกถาพิเศษเรื่อง “ทิศทางอุตสาหกรรม SME ไทย ในยุค New Normal”
วันศุกร์ที่ 24 กรกฎาคม 2563
รัฐมนตรีฯ สุริยะ ปาฐกถาพิเศษเรื่อง “ทิศทางอุตสาหกรรม SME ไทย ในยุค New Normal”
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ปาฐกถาพิเศษเรื่อง “ทิศทางอุตสาหกรรม SME ไทย ในยุค New Normal” ณ โรงแรมแม่น้ํา รามาดาพลาซ่า เขตบางคอแหลม กรุงเทพมหานคร
วันนี้ (24 ก.ค. 63) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวปาฐกถา พิเศษหัวข้อ “ทิศทางอุตสาหกรรม SME ไทย ในยุค New Normal” เพื่อให้ความรู้ตามแนวนโยบายการส่งเสริมภาคอุตสาหกรรมของประเทศไทย ในงานสัมมนา เรื่อง การเปลี่ยนแปลงกฎหมายโรงงาน ตาม พรบ.โรงงานอุตสาหกรรม ฉบับปี พ.ศ. 2562 ซึ่งจัดขึ้นโดยมีวัตถุประสงค์เพื่อสร้างเครือข่ายความร่วมมือระหว่างภาครัฐและภาคเอกชน ทั้งคณะกรรมาธิการการอุตสาหกรรมสภาผู้แทนราษฎร กรมโรงงานอุตสาหกรรม สภาวิศวกร และสถาบันการศึกษา ร่วมกันยกระดับความรู้ความเข้าใจในการเปลี่ยนแปลงกฎหมายโรงงานตามพระราชบัญญัติโรงงาน ฉบับปี พ.ศ.2562 เพื่อให้โรงงานอุตสาหกรรมและผู้มีส่วนเกี่ยวข้องสามารถนําไปปรับใช้ในการปรับปรุงโรงงานให้เป็นไปตามข้อกฎหมายได้อย่างถูกต้อง โดยมีนายวรสิทธิ์ กัลป์ตินันท์ ประธานกรรมาธิการ การอุตสาหกรรม สภาผู้แทนราษฎร ให้การต้อนรับ และมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกรณ์ภัฐวีญ์ ม่วงน้อย รองอธิบดีกรมโรงงานอุตสาหกรรม และนายเมธากุล สุวรรณบุตร รองโฆษกกระทรวงอุตสาหกรรม ร่วมด้วย ณ โรงแรมแม่น้ํา รามาดาพลาซ่า เขตบางคอแหลม กรุงเทพมหานคร
รัฐบาลไทย-ข่าวทำเนียบรัฐบาล-นายกรัฐมนตรีเผยช่วงงานพระราชพิธีถวายพระเพลิงพระบรมศพฯ ประกาศหยุดราชการแค่วันที่ 26 ต.ค. เพียงวันเดียว
วันอังคารที่ 12 กันยายน 2560
นายกรัฐมนตรีเผยช่วงงานพระราชพิธีถวายพระเพลิงพระบรมศพฯ ประกาศหยุดราชการแค่วันที่ 26 ต.ค. เพียงวันเดียว
นายกรัฐมนตรีเผยช่วงงานพระราชพิธีถวายพระเพลิงพระบรมศพฯ ประกาศหยุดราชการแค่วันที่ 26 ต.ค. เพียงวันเดียว
วันนี้ (12 กันยายน 2560) เวลา 16.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงกรณีที่ประชาชนยังมีความสับสนเกี่ยวกับกําหนดการเปิดให้เข้ากราบสักการพระบรมศพพระบาทสมเด็จพระปรมินทรมหาภูมิพลอดุลยเดช ว่า ต้องรอให้มีพระราชวินิจฉัยลงมาก่อน แต่ขณะนี้ยังเปิดโอกาสให้ประชาชนเข้ากราบสักการพระบรมศพฯ ไปได้ตลอด โดยรู้สึกเห็นใจประชาชนและเชื่อว่าในช่วงใกล้วันจะประกอบพระราชพิธีดังกล่าว คงต้องมีการกําหนดเวลาสําหรับการซักซ้อมและเตรียมการต่างๆ แต่ยังไม่รู้ว่าจะใช้เวลานานเท่าไหร่ โดยเป็นเรื่องขั้นตอนของการเตรียมการของคณะกรรมการอํานวยการจัดงานถวายพระเพลิงพระบรมศพฯ สําหรับการประกาศวันหยุดราชการในช่วงงานพระราชพิธีดังกล่าวยังมีวันเดียว คือวันที่ 26 ต.ค.2560 ซึ่งเป็นวันพระราชพิธีถวายพระเพลิงพระบรมศพฯ ยังไม่ได้พิจารณาการประกาศวันหยุดราชการเพิ่มเติม โดยต้องดูสถานการณ์ต่าง ๆ ด้วย
ผู้สื่อข่าวถามว่า รัฐบาลจะออกประกาศข้อปฏิบัติหรือการขอความร่วมมือจากสถานบันเทิงในช่วงงานพระราชพิธีดังกล่าวหรือไม่ นายกรัฐมนตรี กล่าวว่า ได้เคยมีการหารือเรื่องนี้ไปแล้วในที่ประชุมคณะรัฐมนตรี และคณะกรรมการอํานวยการจัดงานถวายพระเพลิงพระบรมศพฯแล้วว่าให้มีการขอความร่วมมือจากสถานประกอบการและสถานบันเทิงต่างๆ ซึ่งทุกคนคงทราบดีว่าควรปฏิบัติอย่างไรในช่วงงานพระราชพิธีดังกล่าว ในการถวายพระราชกุศลแด่พระบาทสมเด็จพระเจ้าอยู่หัว รัชกาลที่ 9 จึงไม่เห็นต้องบังคับอะไรมากมาย ทุกคนต้องรู้อยู่แล้วว่าในช่วงเวลาดังกล่าวเป็นวันเวลาที่เราทุกคนเสียใจ รู้สึกใจหายเพราะอีกไม่กี่วันก็จะถึงเดือน ต.ค.แล้ว ครบ 1 ปี พวกเราคนไทยทั้งประเทศก็คงรู้สึกใจหายเช่นกัน ดังนั้น ใครที่เป็นคนไทยก็ต้องคิดด้วย
นายกรัฐมนตรีกล่าวต่อไปถึงการก่อสร้างพระเมรุมาศจําลอง ว่า รัฐบาลได้จัดสรรงบประมาณและวางแบบการก่อสร้างแล้ว ซึ่งตอนนี้มีความคืบหน้ามาก โดยจะก่อสร้างให้แล้วเสร็จในวันที่ 15 ต.ค.นี้ ทั้งนี้ เป็นพระมหากรุณาธิคุณที่พระเจ้าอยู่หัวทรงมีพระราชวินิจฉัยให้ดําเนินการก่อสร้างพระเมรุมาศจําลองทั่วประเทศ เนื่องจากทรงห่วงใยประชาชนจํานวนมากที่จะต้องเดินทางเข้ามาในกรุงเทพฯ จึงทรงมีพระราชวินิจฉัยให้จัดสร้างพระเมรุมาศจําลองที่พระลานพระราชวังดุสิตและใน 4 มุมเมืองของกรุงเทพฯ รวมถึงอีก 76 จังหวัด จังหวัดละ 1 แห่ง โดยให้จัดสร้างพระเมรุมาศจําลองขนาดมาตรฐานเดียวกัน เพียงแต่วัสดุอุปกรณ์ที่ใช้อาจมีความแตกต่างกันไปเพื่อเป็นการประหยัดงบประมาณ ซึ่งพระองค์ทรงเป็นห่วงเรื่องการใช้งบประมาณสําหรับการดําเนินการดังกล่าวด้วย
----------------------------------
รัฐบาลไทย-ข่าวทำเนียบรัฐบาล-​รมว.สธ. ร่วมประชุมสมัชชาอนามัยโลกสมัยที่ 70 ณ สมาพันธรัฐสวิส
วันอังคารที่ 23 พฤษภาคม 2560
​รมว.สธ. ร่วมประชุมสมัชชาอนามัยโลกสมัยที่ 70 ณ สมาพันธรัฐสวิส
รัฐมนตรีว่าการกระทรวงสาธารณสุข นําคณะผู้แทนไทย  เข้าร่วมการประชุมสมัชชาอนามัยโลก สมัยที่ 70 ณ สมาพันธรัฐสวิส
รัฐมนตรีว่าการกระทรวงสาธารณสุข นําคณะผู้แทนไทย เข้าร่วมการประชุมสมัชชาอนามัยโลก สมัยที่70ณ สมาพันธรัฐสวิส ร่วมการเลือกตั้งผู้อํานวยการใหญ่องค์การอนามัยโลกคนใหม่ และกล่าวถ้อยแถลง “การสร้างระบบสุขภาพที่ดียิ่งขึ้นในยุคของวาระการพัฒนาที่ยั่งยืน” พร้อมหารือทวิภาคีความร่วมมือด้านสาธารณสุข กับรัฐมนตรีว่าการกระทรวงสาธารณสุข5ประเทศ ได้แก่ สิงคโปร์ สาธารณรัฐอิสลามอิหร่าน การ์ตา ราชอาณาจักรบาห์เรน และสาธารณรัฐฟิจิ
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ได้นําคณะผู้บริหารและผู้แทนประเทศไทย ร่วมการประชุมสมัชชาอนามัยโลก สมัยที่70ณ กรุงเจนีวา สมาพันธรัฐสวิส ในระหว่างวันที่20–26พฤษภาคม2560ซึ่งในปีนี้ประเทศสมาชิกจะร่วมการเลือกตั้งผู้อํานวยการใหญ่องค์การอนามัยโลกคนใหม่ด้วย ในวันนี้ (22พฤษภาคม2560) ประเทศไทยได้รับเกียรติให้ร่วมกล่าวถ้อยแถลงต่อที่ประชุมสมัชชาอนามัยโลก ภายใต้หัวข้อ “การสร้างระบบสุขภาพที่ดียิ่งขึ้นในยุคของวาระการพัฒนาที่ยั่งยืน” (Building Better Systems for Health in the Age of Sustainable Development) ในประเด็นประสบการณ์และมุมมองของประเทศไทยต่อการมีส่วนร่วมของภาคส่วนอื่นๆ ทั้งในและนอกระบบสุขภาพเพื่อการบรรลุเป้าหมายการพัฒนาที่ยั่งยืน และปาฐกถาประเด็นความสําคัญของปรัชญาเศรษฐกิจพอเพียงและการมีส่วนร่วมของภาคส่วนต่างๆ ต่อการพัฒนาระบบสุขภาพ ในการประชุมคู่ขนาน เรื่อง การเตรียมพร้อมก้าวสู่วาระการพัฒนาสุขภาพที่ยั่งยืน ค.ศ.2030(Gearing up Towards Sustainable Health Development by 2030) ซึ่งประเทศไทย ร่วมกับประเทศอิหร่าน บังคลาเทศ และเวเนซุเอลาจัดขึ้น
นอกจากนี้ จะร่วมประชุมทวิภาคีหารือความร่วมมือด้านสาธารณสุข กับรัฐมนตรีว่าการกระทรวงสาธารณสุข5ประเทศ ได้แก่ สิงคโปร์ สาธารณรัฐอิสลามอิหร่าน การ์ตา ราชอาณาจักรบาห์เรน และสาธารณรัฐฟิจิ รวมทั้งร่วมกิจกรรมคู่ขนานเรื่องความเป็นหุ้นส่วน - การบรรลุระบบสุขภาพที่เข้มแข็งในทางปฏิบัติที่เป็นจริง (Partnership Matters-Achieving Stronger Systems for Health in Practice) และร่วมพิธีลงนามความร่วมมือด้านสุขภาพระหว่างประเทศเพื่อพัฒนาการสร้างหลักประกันสุขภาพถ้วนหน้า ค.ศ.2030(International Health Partnership for Universal Health Coverage 2030) จัดโดยประเทศเยอรมนี องค์การอนามัยโลก และธนาคารโลก